CELEX: 32019D1998
Language: et
Date: 2019-11-28 00:00:00
Title: Komisjoni Rakendusotsus (EL) 2019/1998, 28. november 2019, millega muudetakse rakendusotsust (EL) 2018/320 seoses seenega Batrachochytrium salamandrivorans salamandrite suhtes kohaldatavate loomatervishoiu meetmete kohaldamisaja osas (teatavaks tehtud numbri C(2019) 8551 all) (EMPs kohaldatav tekst)

2.12.2019   
               
               
                  ET
               
               
                  Euroopa Liidu Teataja
               
               
                  L 310/35
               
            
         KOMISJONI RAKENDUSOTSUS (EL) 2019/1998,
         28. november 2019,
         millega muudetakse rakendusotsust (EL) 2018/320 seoses seenega Batrachochytrium salamandrivorans salamandrite suhtes kohaldatavate loomatervishoiu meetmete kohaldamisaja osas
         (teatavaks tehtud numbri C(2019) 8551 all)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (1) eriti selle artikli 10 lõiget 4,
         võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (2) eriti selle artikli 18 lõiget 7,
         ning arvestades järgmist:
         
                     (1)
                  
                  
                     Komisjoni rakendusotsusega (EL) 2018/320 (3) kehtestati teatavad loomade tervisekaitsemeetmed liidusisesel salamandritega kauplemisel ja nende liitu toomisel seoses seenega Batrachochytrium salamandrivorans (Bsal). Rakendusotsust (EL) 2018/320 kohaldatakse 31. detsembrini 2019.
                  
               
                     (2)
                  
                  
                     Mitmed liikmesriigid ja sidusrühmad teatasid komisjonile, et neil on vähe kogemusi rakendusotsuse (EL) 2018/320 praktilise rakendamisega ning et seni on pädevad asutused määranud karantiini ja sertifitseerinud väga vähe salamandrisaadetisi.
                  
               
                     (3)
                  
                  
                     Lisaks on mitmed hiljutised teaduslikud avastused ja epidemioloogilised leiud lisanud teadmisi erinevate Bsal’iga seotud asjaolude kohta, kinnitades ka seda, et Bsal on endeemiline mitmes Aasia riigis ning et ta esineb Hispaanias.
                  
               
                     (4)
                  
                  
                     Siiski esineb endiselt olulisi lünki teadmistes selle olemuse ja diagnoosimise alal. Eelkõige ei ole asjaomased edusammud toonud kaasa Bsal’i esinemise selgemat geograafilist piiritlemist enamikus riikides, paremaid diagnoosimeetodeid ega edenemist seoses võimalike meetmetega, mida võtta, et vähendada Bsal’i levikuohtu kaubasaadetiste kaudu.
                  
               
                     (5)
                  
                  
                     Seetõttu peaksid rakendusotsusega (EL) 2018/320 sätestatud üksikasjalikud loomade tervisekaitsemeetmed jääma muutmata.
                  
               
                     (6)
                  
                  
                     Euroopa Parlamendi ja nõukogu määrusega (EL) 2016/429 (4) tugevdatakse õigusraamistikku liidu ühise loomatervishoiupoliitika valdkonnas ühtse, lihtsustatud ja paindliku loomatervist reguleeriva raamistiku kaudu. Eelkõige nähakse sellega ette kaitsemeetmed loomahaiguste korral. Määrust hakatakse kohaldama alates 21. aprillist 2021.
                  
               
                     (7)
                  
                  
                     Seepärast tuleks rakendusotsuse (EL) 2018/320 kohaldamist pikendada kõnealuse määruse kohaldamise alguskuupäevani.
                  
               
                     (8)
                  
                  
                     Seepärast tuleks rakendusotsust (EL) 2018/320 vastavalt muuta.
                  
               
                     (9)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2018/320 artikkel 11 asendatakse järgmisega:
            
               
                  „Artikkel 11
                  Kohaldamine
                  Käesolevat otsust kohaldatakse kuni 20. aprillini 2021.“
               
            
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 28. november 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 224, 18.8.1990, lk 29.
         
            (2)  EÜT L 268, 24.9.1991, lk 56.
         
            (3)  Komisjoni 28. veebruari 2018. aasta rakendusotsus (EL) 2018/320, milles käsitletakse liidusisesel salamandritega kauplemisel ja nende liitu toomisel rakendatavaid loomade tervisekaitsemeetmeid seoses seenega Batrachochytrium salamandrivorans (ELT L 62, 5.3.2018, lk 18.)
         
            (4)  Euroopa Parlamendi ja nõukogu 9. märtsi 2016. aasta määrus (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus) (ELT L 84, 31.3.2016, lk 1).